أمل باني عله جيتك يرد حيلي وياك
ويرد يعله الخضار ويكبر البستان
يالطبعك حطب هفتت ناري شبيك
عشت فركت الذله وفركت البردان
من كتلك أضمك جذبيت عليك
ما ضماله طيف بنومته الميزان
مابي فايده معاتبي وحجيي وياك
طين ابين اضافر خرمشه الغركان
مرواحك تعب بس حنطتي اتانييك
غشيم ومن دبّر شكيتها القمصان
وأسومر وارتعش ووكع ندى عله الجام
واضم سوايتك جلمه بحلك خرسان
بفركه ثنينه وما عشنه مرتاحين
مثل ليل اليمر مسجون والسجان
يالطبعك كهف نفس الحجي ترد بي
وارد بروحي الومن ردت الفنجان
وانا من اعثرت ميزت نيتك زين
تندل الدرب من تعثر العميان
وبقيت الوحدي وبين علي فركاك
لمن يضل وحده يبين النيشان
من سألوني عنك كلت متصافين
بس بالفوز يحجي مبين الخسران